Kageleg: marts 2011
Nødder, nødder, nødder....
Når man køber nødder i tide og utide, fordi man ikke lige kan huske hvilken slags man har til at ligge hjemme i skabet, så kan det ske, at man lige pludselig skal have brugt en masse nødder, før de bliver for gamle...
Denne gang fik jeg lavet et efter omstændighederne godt indhug i nøddelageret (i virkeligheden kan jeg altså ikke se at nøddebestanden er dalet overhovedet) ved at bage Brownies med Blank Chokoladefrosting.
Opskriften er fra en meget gammel Betty Crocker kogebog, som jeg har arvet af min mor.
2,5 dl hakkede nødder.
Smelt chokolade og smør i en stor gryde over svag varme. Fjern gryden fra varmen og pisk sukker, æg og vanilie i. Rør resten af ingredienserne i dejen og fyld den i en smurt form (ca 35x25cm). Glat dejen ud og bag den ved 175 grader i ca 30 min eller indtil dejen trækker sig væk fra siden af formen. Undgå at overbage den.
Kagen køles lidt af og skæres i ca 32 stykker. Vent med at skære kagen til den er godt afkølet, hvis du skal have frosting på, da den så skal smøres med frosting inden du skærer - og frostingen skal jo helst ikke smelte :)
Blank Chokoladefrosting:
Smelt smør og chokolade i en gryde over svag varme. Tilsæt resten af ingredienserne og pisk indtil cremen er glat. Sæt gryden i en skål med is-vand (eller bare meget koldt vand), og fortsæt med at piske indtil cremen er smørbar.
Indsendt af Kageleg kl. 19.45 0 kommentarer
Etiketter: Blank Chokoladefrosting, Brownies
Uhm... Friske bær. Så skal der bages!
Nu er det jo blevet nemt at få friske jordbær (dog ikke danske), og når jeg nu også kunne få friske hindbær, så var jeg nødt til at lave denne kage.
Opskriften er fra "the essential guide to cake decorating".
Hvid Chokoladecreme Gateau:
185 ml vand
125 g hvid chokolade, hakket
250 g jordbær eller hindbær i kvarte + lidt til pynt.
Pisk flødeost, smør og sukker let og cremet. Tilsæt æggene lidt efter lidt og pisk godt i mellem hver gang. Tilsæt smeltet chokolade og pisk indtil dejen er glat.
Sigt mel, kakao og natron sammen og vend det skiftevis med vandet i dejen. Rør til dejen er glat og fyld den i en smurt 20 cm form, og bag den midt i ovnen ved 180 grader i 45-50 min.
Lad kagen køle af i formen i 5-10 min, inden den vendes ud på en rist og afkøles helt.
Hvid Chokoladesmørcreme:
Lidt vand bringes i kog i en lille gryde. Gryden tages af varmen, og en skål placeres over gryden (uden at bunden rører ved vandet). Den hvide chokolade og 60 ml fløde blandes i skålen og der røres indtil chokoladen er smeltet og cremen er glat. Cremen afkøles i køleskab indtil den er smørbar. Rør i den en gang i mellem.
Når kagen er helt afkølet, deles den i 3 lag. Det første lag placeres på et fad og halvdelen af chokoladesmørcremen smøres på. En femtedel af den piskede fløde smøres på og herefter lægges halvdelen af bærene på. Den næste kagebund lægges på og smøres med resten af chokoladesmørcremen, en fjerdedel af flødeskummet og de sidste bær. Læg den sidste bund på, smør resten af flødeskummet over top og sider og pynt med lidt ekstra bær.
Indsendt af Kageleg kl. 19.42 2 kommentarer
Etiketter: Hvid Chokoladecreme Gateau
Dora the Explorer meets Barbie.
Da min yngste datter forleden fyldte 2 år, havde jeg et lille bitte problem: Mor havde lyst til at lave en rigtig tøset kage, men måtte samtidig indrømme, at Monique altså kun har en eneste interesse, og det er altså Dora the Explorer eller Dora Udforskeren. Men så må man jo bare gå på kompromis (læs: mor får altid sin vilje), så jeg endte med at blive enig med mig selv om at lave en Barbie-version af Dora.
Efter at have brugt mange dage på at søge efter den helt rigtige cake-topper på nettet, opgav jeg (Jeg var trods alt ikke villig til at betale dobbelt så meget i fragt, som den lille figur ellers kostede), men endte heldigvis med at finde den helt rigtige dukke i den nærmeste Toys"R"Us. Datteren kunne alligevel godt bruge lidt nyt legetøj til badekaret, så vi slog 2 fluer med ét smæk.
Desværre nåede jeg ikke at tage et billede inden Monique havde fundet kagen i køleskabet, og knækket lidt fondant-flæse af - men nu var det jo også hendes kage, og så kan jeg bare se at få taget billeder noget hurtigere næste gang.
Kagen er en Mudcake med After-Eight Creme, smurt op med Chokoladesmørcreme og overtrukket med fondant.
Den er altså favoritten her i huset, og da jeg sjældent får lov til at eksperimenter med kage og fyld, hvis jeg kun laver én kage, så må man jo lege med dekorationen.
Kagen er bagt i 2 forme: en halv boldform (delt og lagt sammen igen med fyld), som så er placeret ovenpå en kage bagt i en 25 cm's rundform. Derefter er den nederste kage skåret i form ved at følge boldformens rundinger. Inden fondanten er lagt på, har jeg viklet film omkring dukkens ben (så de ikke kommer i kontakt med kagen), og skåret et hul i den øverste kage, som passede dukken perfekt fra "taljen" og ned. Når så fondanten er lagt på, er det nemt at skære fondanten over hullet fra, og placere dukken.
Opskrift på After Eight Creme:
15 g Creme de Menthe eller Patidess Mint
50g After Eight (ca 5-6 stk)
Husblassen udblødes i koldt vand i 10 minutter, og smeltes derefter over vandbad i det vand der følger med.
Creme de Menthe og vand røres sammen og røres derefter i den smeltede husblas.
Pisk æggeblommerne cremede med sukker, og rør den letafkølede husblas i, og vend det hele i det stiftpiskede flødeskum. Til sidst vendes After Eight skåret i småstykker i. Når cremen er blevet tyk, er den klar til brug.
Til sidst fandt jeg så ud af, at hvis jeg nogensinde vil lave en Askepot efter Midnat-kage, så kan jeg regne med min datters hjælp...
Indsendt af Kageleg kl. 04.35 4 kommentarer
Etiketter: After Eight Creme, Dora the Explorer